stanford-oval/wikipedia huggingface dataset:
דיולה מדראשי-בק
הערות שוליים

↑  "Születési bejegyzése a pesti neológ izraelita hitközség születési akv. 1158/1873. folyószáma alatt".
↑  "Halotti bejegyzése a Budapest I. kerületi polgári halotti akv. 1981/1939. folyószáma alatt".
↑  "Gyászjelentése (1939)".
↑  "...báró Madarassy-Beck Gyula alelnök-vezérigazgató választatott meg". Világ. 1918-03-16. p. 10.
↑  "Madarassy Beck Gyula báró lemondott a Jelzálogbank vezérigazgatói állásától". Nemzeti Újság. 1925-03-29. p. 15.
↑  "Madarassy-Beck báró". Budapesti Hírlap Hírlap. 1906-04-12. p. 12.
↑  "Házasságkötési bejegyzése Gutmann Amáliával a Budapest II. kerületi polgári házassági akv. 237/1900. folyószáma alatt".
↑  "Házasságkötési bejegyzése Hatvany Lilivel a Budapest V. kerületi polgári házassági akv. 374/1913. folyószáma alatt".
דאורים

| --- | --- |

אישה דאורית ממונגוליה הפנימית, הרפובליקה העממית של סין
 אוכלוסייה
 131,393 (נכון ל-2010)
 ריכוזי אוכלוסייה עיקריים
 הרפובליקה העממית של סין הרפובליקה העממית של סין (131,393) מונגוליה מונגוליה (3,000)
 שפות
 דאגור סינית מונגולית
 דת
 שמאניזם מונגולי בודהיזם טיבטי
הדאורים, הדאגורים, הדאגהורים או הדאהורים (דאגור (אנ'): ᡩᠠᡤᡠᠷ, דאורה; ח'לקהה מונגולית: дагр, daguur; סינית מפושטת: 达斡尔族; סינית מסורתית: 達斡爾族; פין-יין: dáwòěr zú; רוסית: дlaly, daury) הם אנשים ממוצא מונגולי במקור ילידי דאוריה וכיום ממוקמים בעיקר בצפון-מזרח סין (בעבר בסיביר, רוסיה). הדאורים מהווים אחת מ-56 הקבוצות האתניות המוכרות רשמית ברפובליקה העממית של סין. הם מנו 131,992 לפי המפקד האחרון (2010) ורובם מתגוררים במורין דווה דאור באנר האוטונומית (אנ'), בהולונבויר (אנ'), מונגוליה הפנימית ומחוז מליסי דאור בשישיהאר (אנ'), חיילונגג'יאנג שבסין. יש דאורים גם ליד טאצ'נג (אנ') בשינג'יאנג.
הערות שוליים

↑  סין רב-תרבותית: ספר שנתון סטטיסטי (2014), עמ' 349
↑  "מיעוט הדאגור בסין: חברה, שמאניזם ופולקלור" (PDF)
↑  "Монгол овог аймгууд"
| --- | --- |
בקרת זהויות :  NLI: 987007566026305171  BnF: cb125317301 (data)  LCCN: sh94001997  NDL: 00948067 
ערך זה הוא קצרמרבנושא קבוצות אתניות. אתם מוזמנים לתרום לוויקיפדיה ו.
דייוויד סמית (ספורטאי)

דייוויד סמית (באנגלית: David Smith; נולד ב-20 באפריל 1978) הוא חותר ורוכב אופניים סקוטי. אלוף פאראלימפי בחתירה (לונדון, 2012) וחבר מסדר האימפריה הבריטית.
ביוגרפיה

סמית נולד וגדל בדנפרמלין (אנ'), סקוטלנד. הוא נולד עם מום אורתופדי קלאב פוט ועבר בינקותו ובילדותו מספר ניתוחים והליכים רפואיים לשיפור מבנה רגליו. בנעוריו, למד קרטה, קיבל חגורה שחורה, ובין השנים 1993–1999 ייצג את בריטניה בתחרויות בענף. לאחר מכן, עבר לעסוק בענף המזחלות, ובין השנים 2002–2008, היה חבר נבחרת המזחלות של בריטניה וייצג אותה בתחרויות עולמיות. בשנת 2009 השלים תואר במדעי הספורט מטעם אוניברסיטת באת' (אנ'). בשנת 2010, אובחן עם המאנגיובלסטומה (Hemangioblastoma), גידול נדיר בעמוד השדרה הצווארי, נותח במהלך חייו מספר פעמים ועבר תהליכי שיקום הכרוכים בהתמודדויות עם פגיעות ושיתוקים שלאחר הניתוח.
בשנת 2013, אימץ אורח חיים טבעוני לאחר שקרא את Finding Ultra - ספרו של האולטרה מרתוניסט, ריץ' רול. תחילה בחר בטבעונות על מנת לשפר ביצועים בספורט ולשפר את בריאותו ולאחר מכן החלטה זו התבססה גם על טעמים מוסריים.
מתגורר באבימור (אנ'), סקוטלנד.
קריירת חתירה

בשנת 2009, ייצג את בריטניה לראשונה בתחרות חתירה Varese International Regatta וזכה במדליית זהב. באותה השנה, זכה באליפות העולם בחתירה לנכים שנערכה בפוזנן, פולין. בשנת 2010, היה חבר נבחרת החתירה הפאראלימפית של בריטניה, אולם אז התגלה בגופו גידול. הוא עבר שני ניתוחי חירום בסיכון גבוה בעמוד השדרה הצווארי. במהלך הניתוח, הוצאו מגופו שלוש חוליות, ועמוד השדרה שלו קובע באמצעות ברגים. כשהתעורר, גילה כי חלק מאיבריו משותקים והוא עבר הליך שיקומי. בשנת 2011, זכה שוב באליפות העולם בחתירה לנכים שנערכה בבלד, סלובניה. בשנת 2012, זכה גם בגביע העולם בחתירה לנכים. באותה השנה, השתתף במשחקים הפאראלימפיים בלונדון, וזכה במדליית זהב בחתירת mixed coxed four (אנ'). למרות הצלחתו בענף החתירה, השפעות הניתוחים שעבר אילצו אותו לפרוש מענף זה.
קריירת רכיבה

בשנת 2012, החל סמית לעסוק ברכיבה ספורטיבית. בשנת 2014, גילה כי הגידול חזר והיה עליו לעבור ניתוח נוסף. הניתוח הצליח וסמית השתקם והמשיך להתאמן לקראת המשחקים הפאראלימפיים בריו דה ז'ניירו. בשנת 2015, סמית ייצג את בריטניה בשתי תחרויות גביע עולם של האיגוד הבינלאומי לאופניים (UCI Para-cycling road world cups). באותה השנה, זכה בשתי מדליות במסגרת תחרויות בינלאומיות של האיגוד הבינלאומי לאופניים שנערכו במנצ'סטר (Manchester Para-cycling International). לאחר מכן, גילה כי הגידול חזר שוב וכי עליו לעבור ניתוח נוסף. סמית החליט לדחות את הניתוח כדי להצליח להשתתף במשחקים הפאראלימפיים בשנת 2016, אולם בינואר 2016, מצבו הבריאותי הידרדר ובפברואר 2016 עבר ניתוח נוסף שהותיר אותו עם פגיעות ושיתוקים. עקב מצבו הבריאותי, סמית לא הצליח לקחת חלק במשחקים הפאראלימפיים בריו דה ז'ניירו, ונכון ליולי 2017, הוא בתהליך שיקום.
הוקרה

בשנת 2012, הדואר המלכותי הבריטי צבע בזהב את תיבת הדואר שבאבימור, סקוטלנד כאות הוקרה לדייוויד סמית (אנ').
בשנת 2013, קיבל את עיטור חבר מסדר האימפריה הבריטית (MBE).
הערות שוליים

1 2  David Smith MBE, paralympics.org.uk
↑  David Smith – “I Owe My Fast Recovery To Eating Plant-Based”, VeganLife, June 10, 2015
↑  Scottish post boxes to stay gold, royalmailgroup.com, 2 November 2012
ד'תתכ"ה

ד'תתכ"ה (4825)  היא שנה עברית  אשר  החלה ביום א' בתשרי, אור ל-14 בספטמבר 1064 (לפי הלוח היוליאני, שהיה נהוג אז), והסתיימה ביום כ"ט באלול, 2 בספטמבר 1065. שנה מסוג גכה, איננה מעוברת, ואורכה 354 ימים. זו שנה שנייה לשמיטה.
לוח שנה > מאפייני לוח השנה

שנה מסוג גכה, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
היסטוריה של עם ישראל
דיילי סיטי

| --- | --- |
חותם דיילי סיטיחותם דיילי סיטי

 מדינה:  ארצות הברית ארצות הברית
 מדינה:  קליפורניה קליפורניה
 ראש העיר:  Rod Daus-Magbual
 תאריך ייסוד:  1911
 על שם:  John Donald Daly 
 שטח:  19.78 קמ"ר
 גובה:  13 מטרים
 אוכלוסייה:  ‏
  ‑ בעיר:  106,280 (דירוג: 291 בארצות הברית, 2019)
  ‑ צפיפות:  5,372.15 נפש לקמ"ר (2019)
 קואורדינטות:  37°41′11″N 122°28′06″W﻿ / ﻿37.686388888889°N 122.46833333333°W﻿ / 37.686388888889; -122.46833333333 
 אזור זמן:  UTC-7
 http://www.dalycity.org
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה דיילי סיטי(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה דיילי סיטי(למפת קליפורניה רגילה) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטדיילי סיטי(למפת קליפורניה מוגדלת) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטדיילי סיטי  he tabBackground:;tabBorder:#aaa;defaultTab:0;
 
דיילי סיטי (באנגלית: Daly City) היא עיר בקליפורניה שבארצות הברית הממוקמת באזור מפרץ סן פרנסיסקו, דרומית לעיר סן פרנסיסקו. נכון לשנת 2019, אוכלוסיית העיר משוערת בכ-106,000 תושבים.
היסטוריה

אזור דיילי סיטי היה מיושב עוד במאה ה-28 לפנה"ס.
אמנם האימפריה הספרדית תבעה את אזור קליפורניה עוד בתחילת המאה ה-16, האירופאים הראשונים שממש עברו בסביבה זו היו משלחת פורטולה בשנת 1769. בעשורים שלאחר מכן החלה התיישבות באזור של כמרים ואנשי דת נוצריים. עם זאת, מרבית האזור נותר בלתי מיושב.
ההתיישבות באזור התפתחה בשנת 1906, לאחר רעידת האדמה בסן פרנסיסקו שגרמה לחלק מתושבי העיר לעזוב את בתיהם ולחפש מקום מגורים חדש. התיישבות זו הוכרזה בעיר בשנת 1911. בשנה זו התגוררו בעיירה כ-2,900 איש. העיר חוותה גל צמיחה משמעותי בשנות ה-40 וה-50.
ערים תאומות

הפיליפינים קזון סיטי, הפיליפינים
ד'תתכ"ב

ד'תתכ"ב (4822)  היא שנה עברית  אשר  החלה ביום א' בתשרי, אור ל-17 בספטמבר 1061 (לפי הלוח היוליאני, שהיה נהוג אז), והסתיימה ביום כ"ט באלול, 6 בספטמבר 1062. שנה מסוג בשה, איננה מעוברת, ואורכה 355 ימים. זו שנה שישית לשמיטה.
נפטרו

אלול – רבי דניאל בן עזריה, גאון ארץ ישראל וראש ישיבת גאון יעקב.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
ד'תתכ"א

ד'תתכ"א (4821)  היא שנה עברית  אשר  החלה ביום א' בתשרי, אור ל-29 באוגוסט 1060 (לפי הלוח היוליאני, שהיה נהוג אז), והסתיימה ביום כ"ט באלול, 16 בספטמבר 1061. שנה מסוג גכז, היא מעוברת, ואורכה 384 ימים. זו שנה חמישית לשמיטה.
לוח שנה > מאפייני לוח השנה

שנה מסוג גכז, ובה 384 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "כסדרה": שבה חשוון בן 29 יום ואילו כסלו בן 30 יום
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
דאגלס וימברלי

| --- | --- |

 לידה:  15 באוגוסט 1896 אינוורנס, סקוטלנד, בריטניה בריטניה 
 פטירה:  26 באוגוסט 1983 (בגיל 87) קופר אנגוס, סקוטלנד, בריטניה בריטניה 
 מדינה:  הממלכה המאוחדת של בריטניה הגדולה ואירלנד, הממלכה המאוחדת, הממלכה המאוחדת של בריטניה הגדולה ואירלנד 
 השכלה:  קולג' ולינגטון  הצבא הבריטי  המכללה הצבאית המלכותית בסנדהרסט 
 השתייכות:  הצבא הבריטי הצבא הבריטי
 תקופת הפעילות:  1915–1946 (כ־31 שנים)
 דרגה:   מייג'ור גנרל
 תפקידים בשירות
 מפקד הדיוויזיה ה-46   מפקד הדיוויזיה ה-51   מפקד המכללה לפיקוד ומטה, קימברלי
 פעולות ומבצעים
 מלחמת העולם הראשונה  מלחמת העולם השנייה  מלחמת האזרחים ברוסיה 
 עיטורים
 הצלב הצבאי  אות השירות המצוין 
 
דאגלס ניל וימברלי (באנגלית: Douglas Neil Wimberley;‏ 15 באוגוסט 1896 – 26 באוגוסט 1983) היה גנרל בריטי, שפיקד על הדיוויזיה ה-51 (היילנד) במהלך המערכה בצפון אפריקה במלחמת העולם השנייה.
ביוגרפיה > ראשית חייו

וימברלי נולד ב-15 באוגוסט 1896 באינוורנס, והיה בנו של המנתח-קפטן צ'ארלס ניל קמפבל וימברלי, ומיני לסמואר גורדון, בתו של ג'יי ג'יי וימברלי. הוא התחנך במכללת וייטון ובאוניברסיטת קיימברידג', ובינואר 1915 במהלך מלחמת העולם הראשונה התגייס לצבא הבריטי. בתחילה הוא שירת בחטיבה ה-1 במסגרת הדיוויזיה ה-1, ולחם עמה במהלך קרב לוס והקרב על הסום, אולם בשנת 1917 הועלה לדרגת קפטן ומונה למפקד פלוגת מקלעים בדיוויזיה ה-51, עמה לחם במהלך קרב פשנדל ומתקפת האביב, שבה נפצע והוחזר לבריטניה.
לאחר המלחמה נשלח וימברלי לרוסיה, שם לחם עם יחידתו במהלך מלחמת האזרחים ברוסיה, ולאחר מכן שירת באירלנד במהלך מלחמת העצמאות האירית. בשנת 1926 החל את לימודיו במכללה לפיקוד ומטה, קימברלי, שם היו מדריכיו ברנרד מונטגומרי, אלן ברוק וברנרד פאג'ט, וחבריו לספסל הלימודים היו הרולד אלכסנדר, צ'ארלס הדסון, רוי בוכר, אלן דאף, ג'ורג ווד, ג'ון קלארק, נואל הולמס, סידני ארצ'יבלד, ויליאם הולדן, ריצ'רד בונד וריצ'רד לואיס. ב-29 באפריל אותה שנה התחתן עם אלסיי מירטל ליווינגסטון, בתו של קפטן פלורידה קמפבל מהצי המלכותי, ממנה נולדו לו בן ובת.
בשנת 1929 הוא מונה לקצין האג"ם של חטיבת הגורקה ה-1, עמה היה מעורב במבצעים בגבול הצפון-מערבי, וב-1 בינואר 1933 הוא הועלה לדרגת מייג'ור. לאחר מכן מילא תפקידי מטה במשרד המלחמה, וב-1 בינואר 1936 הוא הועלה לדרגת לוטננט קולונל. ב-19 בדצמבר 1938 הוא מונה למפקד הגדוד ה-1, רגימנט ההיילנדרים קמרון של המלכה, עליו פיקד עד פרוץ מלחמת העולם השנייה.
ביוגרפיה > מלחמת העולם השנייה

עם פרוץ מלחמת העולם השנייה הוא נשלח עם גדודו לצרפת, כחלק מהחטיבה ה-5 במסגרת הדיוויזיה ה-2, אולם בדצמבר 1939 נשלח לבריטניה כמדריך בבית הספר לקצונה בכירה. ב-16 במרץ 1940 הוא הועלה לדרגת קולונל, וב-20 ביולי 1940, זמן קצר לאחר מבצע דינמו, הוא הועלה לדרגת בריגדיר והחליף את מיילס דמפסי בפיקוד על החטיבה ה-13 שהייתה חלק מהדיוויזיה ה-5. הדיוויזיה הוצבה אז בסקוטלנד תחת פיקוד סקוטי, ועברה רפורמה לאחר שספגה אבדות כבדות במהלך המערכה על צרפת ועל ארצות השפלה. באמצע ספטמבר מונה וימברלי למפקד החטיבה ה-152, שהייתה חלק מהדיוויזיה ה-51 (היילנד), תחת פיקודו של אלן קנינגהם, שהוחלף בסוף אוקטובר על ידי ניל ריצ'י. ב-22 במאי 1941 הוא מונה למפקד הדיוויזיה ה-46, וביוני אותה שנה מונה למפקד הדיוויזיה ה-51 (היילנד). עם הגעתו של וימברלי לתפקיד, החלו אימונים מאומצים לפעולות עתידיות מעבר לים, וביוני 1942 הוטל על הדיוויזיה להתכונן לשירות מעבר לים. באוגוסט 1942 הגיעה הדיוויזיה למצרים, ובאוקטובר לחמה הדיוויזיה בקרב אל עלמיין השני. לאחר מכן לחמה הדיוויזיה בקרבות המערכה בתוניסיה ובפלישת בעלות הברית לסיציליה, ולאחר מכן חזרה לבריטניה על מנת להתכונן לקראת הפלישה לנורמנדי. ב-5 באוגוסט 1943 הוא קיבל את תואר עמית במסדר האמבט, וב-23 באוגוסט מסר את הפיקוד על הדיוויזיה לצ'ארלס בולן-סמית ומונה למפקד המכללה לפיקוד ומטה, קימברלי. בדצמבר אותה שנה הוא מונה לראש אגף חיל הרגלים במשרד המלחמה, ומילא תפקיד זה עד לפרישתו מהצבא ב-8 באוקטובר 1946.
ביוגרפיה > לאחר המלחמה

לאחר פרישתו מהצבא הוא מונה למנהל מנהל המכללה האוניברסיטאית, דנדי באוניברסיטת סנט אנדרוז, תפקיד אותו מילא עד לשנת 1954, וב-26 באוגוסט 1983 הוא מת בביתו בקופר אנגוס, סקוטלנד.
דאגלס מורטון דנלופ

| --- | --- |
אין תמונה חופשית
 לידה:  25 בפברואר 1909 
 פטירה:  12 בספטמבר 1987 (בגיל 78) קיימברידג', הממלכה המאוחדת 
 
דאגלס מורטון דַנְלוֹפּ (באנגלית: Douglas Morton Dunlop; ‏25 בפברואר 1909 – 12 בספטמבר 1987) היה מזרחן בריטי וחוקר בעל שם בהיסטוריה האסלאמית והאירו-אסייתית.
ביוגרפיה

נולד באנגליה. למד בבון ובאוקספורד אצל ההיסטוריון פאול קאהלה (1875–1964). עבודתו הושפעה גם מחוקרים כמו זקי ולידי טוגאן, מיכאיל ארטמונוב וגיאורגי ורנדסקי.
בשנות ה-50 וה-60 כיהן כפרופסור להיסטוריה באוניברסיטת קולומביה בניו יורק. הוא ידוע במיוחד בספרי ההיסטוריה רבי ההשפעה שלו על הציוויליזציה הערבית ועל הכגנות הכוזרית. דנלופ הוגדר כחוקר המוערך ביותר של "ממלכת הכוזרים". הוא שלט בשפות רבות, להן נזקק כדי לחקור את הכוזרים. מידע עליהם הוא מצא בספרות הערבית, היוונית, הביזנטית, העברית והסינית.
פרסומים

"The Arabic Tradition of the Summa Alexandrinorum", in Archives d'histoire doctrinale et littéraire du moyen âge, 1982
Arab civilization to A.D. 1500 London: Longman, 1971
Arab civilization to A.D. 1500, New York: Praeger, 1971
The History of the Jewish Khazars, New York: Schocken Books, 1967
"The Khazars." The Dark Ages: Jews in Christian Europe, 711-1096. 1966
"The Translations of al-Bitrîq and Yahyâ (Yuhannâ) b. al-Bitrîq", in Journal of the Royal Asiatic Society of Great Britain & Ireland, 1959
Dunlop, Douglas M.. (1957) "Sources of Gold and Silver in Islam according to al-Hamdani (C10th)", in Studia islamica
"Philosophical Predecessors and Contemporaries of Ibn Bâjjah", in The Islamic Quarterly, 1955
"Aspects of the Khazar Problem", in Transactions of the Glasgow University Oriental Society, 1951
"Ibn Bajjah's 'Tadbîru l-Mutawahhid'", in Journal of the Royal Asiatic Society of Great Britain & Ireland, 1945
"The Karaits of East Asia", in Bulletin of the School of Oriental and African Studies, University of London, 1944
"Muḥammad b. Mūsā al-Khwārizmī", in Journal of the Royal Asiatic Society of Great Britain & Ireland, 1943
"The Dhunnunids of Toledo", in Journal of the Royal Asiatic Society of Great Britain & Ireland, 1942
הערות שוליים

↑  Anita Shapira, "The Jewish-people deniers,"  Journal of Israeli History, Volume 28, Issue 1 March 2009, pp. 63–72
| --- | --- |
בקרת זהויות :  NLI: 987007277535305171  PLWABN: 9810614204605606  BIBSYS: 90279795  BnF: cb127544509 (data)  GND: 13053773X  ISNI: 0000 0001 1762 0108  LCCN: n88063058  NTA: 07363347X  SUDOC: 096180978  TDVİA: dunlop-douglas-morton  VcBA: 495/306397  VIAF: 48310492   WorldCat (עם VIAF): 48310492
דנה רז

| --- | --- |
אין תמונה חופשית
 מדינה:  ישראל 
 מקום לימודים:  בית צבי 
 פרסים והוקרה:  פרס אופיר לשחקנית המשנה הטובה ביותר 
 פרופיל ב-IMDb
 
דנה רז היא שחקנית ישראלית.
ביוגרפיה

בשנת 1996 שיחקה בסרט הקומדיה של אורנה ויוחנן רביב "כלבים לא נובחים בירוק" לצד קרן מור, מנשה נוי ודב נבון שזכה לאהדה רבה. על משחקה בסרט זה זכתה במפתיע בפרס אופיר לשחקנית המשנה הטובה ביותר. באותה שנה השתתפה רז במחזמר "ספר הג'ונגל" לצד טוביה צפיר וששי קשת. מאז זכייתה לא הופיעה רז בסרטים משמעותיים, והחלה ללמד בבית הספר למשחק "הבמה". בשנת 2002 חזרה שוב לתודעת הקהל כששחקה בסרט "תמונה קבוצתית עם אישה" לצד מיכל ינאי ושרון אלכסנדר, בבימויו של יצחק רובין.
רז נשואה, ואם לשני בנים. מתגוררת בכפר סבא.
ד'תתי"ט

ד'תתי"ט (4819)  היא שנה עברית  אשר  החלה ביום א' בתשרי, אור ל-21 בספטמבר 1058 (לפי הלוח היוליאני, שהיה נהוג אז), והסתיימה ביום כ"ט באלול, 10 בספטמבר 1059. שנה מסוג בשה, איננה מעוברת, ואורכה 355 ימים. זו שנה שלישית לשמיטה.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
ד'תתי"ד

ד'תתי"ד (4814)  היא שנה עברית  אשר  החלה ביום א' בתשרי, אור ל-16 בספטמבר 1053 (לפי הלוח היוליאני, שהיה נהוג אז), והסתיימה ביום כ"ט באלול, 4 בספטמבר 1054. שנה מסוג הכז, איננה מעוברת, ואורכה 354 ימים. זו שנה חמישית לשמיטה.
נפטרו

חנוכה – רבי יוסף הכהן גאון (השלישי), מראשי ישיבת גאון יעקב
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
דאח'לה

ערך זה עוסק בעיר במרוקו. אם התכוונתם לנווה המדבר, ראו .
| --- | --- |

דאח'לה - פסל בצורת חצי האי
 טריטוריה:  סהרה המערבית סהרה המערבית
 מחוז:  ואדי אל-ד'הב לכוירה
 שפה רשמית:  ערבית
 תאריך ייסוד:  1884
 גובה:  10 מטרים
 אוכלוסייה:  ‏
  ‑ בעיר:  106,277 (2014)
 קואורדינטות:  23°43′00″N 15°57′00″W﻿ / ﻿23.716666666667°N 15.95°W﻿ / 23.716666666667; -15.95 
 אזור זמן:  UTC
 http://www.dakhla.ma
  מפת מיקום  מפה מפורטת   (למפת סהרה המערבית מוגדלת) לעיון סמארה בוז'דור ביר גנדוז מרוקו א. מאוריטניה האוקיינוס האטלנטי  האיים הקנרייםדאחלה(למפת סהרה המערבית רגילה) לעיון סמארה בוז'דור ביר גנדוז מרוקו א. מאוריטניה האוקיינוס האטלנטי  האיים הקנרייםדאחלה  he tabBackground:;tabBorder:#aaa;defaultTab:0;
דאח'לה (בערבית: الداخلة, בברברית: ⴻⴷⴷⴰⵅⵍⴰ), לשעבר וייה סיסנרוס (בספרדית: Villa Cisneros) היא עיר בסהרה המערבית הנמצאת תחת שליטת מרוקו. העיר היא המרכז המנהלי של מחוז ואדי אל-ד'הב לכוירה (وادي الذهب لكويرة). מספר תושבי העיר עמד בשנת 2004 על 58,104 תושבים. העיר שוכנת על חצי אי צר – חצי אי "ריו דה אורו" (דהיינו, חצי אי נהר הזהב; בספרדית: Península de Río de Oro‏; בערבית: شبه جزيرة وادي الذهب) – על חוף האוקיינוס האטלנטי כ-550 ק"מ מדרום לבירת הטריטוריה לעיון.
היסטוריה

האזור היה מיושב על ידי ברברים מאז העת העתיקה. דאח'לה הוקמה או לכל הפחות הורחבה על ידי המתיישבים הספרדים. האינטרס של הספרדים בחופים המערביים של מדבר סהרה היה קשור לפעילות הדיג שנוהלה מתוך המושבה הספרדית של האיים הקנריים ולאיום שנשקף מצדם של שודדי ים. הספרדים עסקו בפעילות דיג ענפה ובצייד לווייתנים בכל חופי מערב אפריקה החל מראשית המאה ה-16 ועד לאמצע המאה ה-20. ב-1884 הוקמה דאח'לה באופן רשמי ונבנה במקום מזח דיג.
בתקופה הקולוניאלית שימשה העיר כבירת המושבה ריו דה אורו שהייתה אחד משני החלקים של סהרה הספרדית (כיום סהרה המערבית). הספרדים בנו בעיר מבצר (שנהרס על ידי המרוקאים ב-2004) וכנסייה שקיימת עד היום. במקום היה גם בית כלא שפעל בעיקר בתקופת מלחמת האזרחים בספרד ונכלאו בו מתנגדי המשטר של פרנקו.
בשנות השישים בנו הספרדים בעיר נמל תעופה ובינואר 1976 המריאו ממנו אחרוני החיילים הספרדים כאשר ספרד פינתה מיוזמתה את המושבה. בין השנים 1975–1979 הייתה דאח'לה בירת המחוז הדרומי של סהרה המערבית שנשלט אז על ידי מאוריטניה. ענפי הכלכלה העיקריים של העיר הם דיג ותיירות.
הערות שוליים

↑  www.citypopulation.de
| --- | --- |
בקרת זהויות :  SUDOC: 050620827  VIAF: 249408325   WorldCat (עם VIAF): 249408325
ד'תתכ"ג

ד'תתכ"ג (4823)  היא שנה עברית  אשר  החלה ביום א' בתשרי, אור ל-7 בספטמבר 1062 (לפי הלוח היוליאני, שהיה נהוג אז), והסתיימה ביום כ"ט באלול, 27 באוגוסט 1063. שנה מסוג זשג, איננה מעוברת, ואורכה 355 ימים. זו שנת שמיטה.
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
ד'תרפ"ח

ד'תרפ"ח (4688)  היא שנה עברית  אשר  החלה ביום א' בתשרי, אור ל-1 בספטמבר 927 (לפי הלוח היוליאני, שהיה נהוג אז), והסתיימה ביום כ"ט באלול, 17 בספטמבר 928. שנה מסוג זחג, היא מעוברת, ואורכה 383 ימים. זו שנה חמישית לשמיטה.
לוח שנה > מאפייני לוח השנה

שנה מסוג זחג, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
י"ג באדר ב' חל בשבת, ולכן תענית אסתר מוקדמת ליום חמישי י"א באדר ב'.
היסטוריה של עם ישראל
דאט טראן

דאט פ. טראן (באנגלית: Dat P. Tran) הוא פקיד ממשל אמריקאי, שכיהן כמזכיר לענייני חיילים משוחררים של ארצות הברית בפועל. במקביל הוא מכהן כסגן עוזר ראשי למזכיר המחלקה במשרד לשילוב ארגוני, שם הוא מייעץ למנהיגי המחלקה לענייני חיילים משוחררים של ארצות הברית בנושאים ביצועיים, בחקר מדיניות, ניתוח נתונים ותחבורה.
ביוגרפיה

טראן נולד בווייטנאם, ומשפחתו היגרה אל ארצות הברית בשנת 1975 לאחר נפילת סייגון (אנ'), בה נשבתה סייגון בידי הווייטקונג. כאשר תמה מלחמת וייטנאם, משפחתו פונתה באחד המסוקים האחרונים שעזבו את שגרירות ארצות הברית בסייגון ב-1975. משפחתו התיישבה באוהיו, ואת לימודיו הגבוהים בהנדסת מכונות השלים באוניברסיטת המדינה של אוהיו, שם למד בשנים 1987–1982. טראן עבד כמנהל ייצור בחברת החשמל "Square D" השוכנת במילווקי שבוויסקונסין.
בשנים 1995–2001 עבד כחבר בסגל הוועדה לענייני חיילים משוחררים של הסנאט של ארצות הברית. הוא היה אחראי על פעילויות הפיקוח על המחלקה לענייני חיילים משוחררים בדבר תוכניות המידע והטכנולוגיה, ותיאם את שימועי הוועדה כמו גם חקיקותיה. במאי 2008 החל לנהל את המרכז הלאומי לניתוח וסטטיסטיקות במחלקה לענייני חיילים משוחררים (NCVAS), תפקיד שמילא עד 2011.
מיד עם השבעתו לנשיאות, נשיא ארצות הברית ג'ו ביידן הכריז כי טראן ימלא באופן ארעי את תפקיד המזכיר לענייני חיילים משוחררים של ארצות הברית, עד אשר יאושר מינוי מועמדו דניס מקדאנה בידי הסנאט של ארצות הברית. הוא סיים תפקיד זה עם השבעתו של מקדאנה למזכיר המחלקה.
הערות שוליים

↑  Biden Names New Acting VA Secretary, Some Permanent Staff, באתר Millitary.com‏, 20 בינואר 2021 (באנגלית)
↑  Dat Tran, người gốc Việt, được Joe Biden cử làm bộ trưởng tạm quyền, באתר BBC‏, 23 בינואר 2021 (בוייטנאמית)
↑  דאט טראן, באתר LinkedIn (באנגלית)
↑  ביוגרפיה רשמית, באתר משרד השילוב הארגוני של המחלקה לענייני חיילים משוחררים של ארצות הברית (באנגלית)
↑  ניקי ונטלינג, Dat Tran to temporarily lead VA as acting secretary, באתר Stars and Stripes‏, 20 בינואר 2021 (באנגלית)
ד'תרצ"ג

ד'תרצ"ג (4693)  היא שנה עברית  אשר  החלה ביום א' בתשרי, אור ל-3 בספטמבר 932 (לפי הלוח היוליאני, שהיה נהוג אז), והסתיימה ביום כ"ט באלול, 22 בספטמבר 933. שנה מסוג בשז, היא מעוברת, ואורכה 385 ימים. זו שנה שלישית לשמיטה.
לוח שנה > מאפייני לוח השנה

שנה מסוג בשז, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
דיילי מייל

| --- | --- |

 תדירות:  עיתון יומי
 סוגה:  חדשות
 פורמט:  טבלואיד 
 מו"ל:  DMG מדיה
 מייסד:  אלפרד הארמסוורת, הרולד סידני הרמסוורת', ויקונט רות'רמר הראשון 
 בעלים:  דיילי מייל וכללי אמון
 עורך ראשי:  פול דייקר
 תאריכי הופעה:  4 במאי 1896 – הווה (128 שנים)
 שפה:  אנגלית
 מערכת:  לונדון 
 תפוצה:  1,181,023  (נכון למאי 2019)
 מדינה:  בריטניה בריטניה
 ISSN:  0307-7578
 http://www.dailymail.co.uk/
 
הדיילי מייל (באנגלית: Daily Mail) הוא עיתון בריטי בעל תפוצה של 1,181,023 עותקים (נכון למאי 2019), השני בתפוצתו בממלכה המאוחדת לאחר ה"סאן".
היסטוריה

העיתון יצא לאור לראשונה בשנת 1896 על ידי האחים אלפרד (אנ'), והרולד הרמסוורת', אנשי עסקים בריטים. ב-1947 וב-2006 החל העיתון לצאת לאור גם במהדורה אירית וסקוטית.
העיתון מודפס בפורמט טבלואידי, ובראשית דרכו יועד לנשים בלבד, בהמשך שונתה המגמה אך גם כיום הוא העיתון הבריטי היחיד שהנשים הקוראות אותו הן למעלה מ-50% מכלל קוראיו.
לדיילי מייל תחרות רבת שנים עם עיתון הדיילי אקספרס על הקוראים, בשל היותם שניהם מיועדים לאותו מגזר בחברה האנגלית, בשנים האחרונות חלה ירידה יחסית בתפוצת הדיילי אקספרס, ועלייה בדיילי מייל.
העיתון מרבה להתעסק בבידור שערוריות ורכילות, וכתוצאה מכך נחשב לצהובון.
סיקור שנוי במחלוקת

בשנות ה-30 של המאה ה-20 תמך העיתון באוסוואלד מוסלי ובאיגוד הפשיסטים הבריטי והציג עמדות אוהדות לנאציזם ולפאשיזם, בעלי העיתון הלורד רות'רמיר פרסם מאמר עורך תחת הכותרת "הידד ללובשי החולצות השחורות
" (!Hurrah for the Blackshirts).
ביולי 1993 פרסם הדיילי מייל כתבה תחת הכותרת "התקווה להפלה אחרי התגלותם של גנים הומוסקסואלים". פרסום הכתבה עורר ביקורות שליליות חריפות. חלק מהמבקרים טענו שהכותרת מזכירה את תחילה הדרך של העיתון שתמך בעבר באידאולוגיה הנאצית.